# Privacy

It brûken fan ynternet en sosjale media is net altyd feilich.

Do witst al datst dyn profyl op privee sette kinst. En dat er in AVG wetjouwing is dy't dyn gegevens beskermet.

Watsto ek witte moatst is datsto sporen achter litst ast wat dochst op it ynternet.

Websites dy'st besjochst, bewarje dyn gegevens. Dat dogge sy troch cookies.

Bedriuwen brûke dy cookies wer om dy bygelyks advertinsjes te stjoeren.

## Iepenbiere wifi

Asto op it ynternet wat dwaan wolst, dan hast ferbining nedich. Bygelyks fia wifi.

In protte wifinetwurken binne befeilige en komst der allinne op ast in wachtwurd hast.

Op guon plakken is der iepenbiere wifi, lykas yn de trein of yn de stêd.

Dêr kin elkenien gebrûk fan meitsje. Iepenbiere wifinetwurken binne net feilich.

Foar hackers is it op in iepenbier netwurk maklik om dyn ynlochgegevens te witten te kommen.

Mar, hoe wurket in iepenbier wifinetwurk dan eins?